laion/Wikipedia-Exotic huggingface dataset:
פאראדיי (יחידת מידה)

פאראדיי היא יחידת מידה ישנה למטען חשמלי, על שמו של מייקל פאראדיי. פאראדיי אחד שווה למטען של מספר אבוגדרו של אלקטרונים. יחידת המטען הסטנדרטית (בשיטת SI) המחליפה את הפאראדיי כיום היא הקולון. פאראדיי אחד שווה ערך לכ 9.64853321233100184 ⋅ 10 4 {\displaystyle 9.64853321233100184\cdot 10^{4}} קולון בקירוב. מטענו של פאראדיי אחד F ניתן לחישוב באמצעות הנוסחה   F = N A ⋅ e {\displaystyle \ F=N_{A}\cdot e} , כאשר   N A {\displaystyle \ N_{A}} הוא מספר אבוגדרו, ו-   e {\displaystyle \ e} הוא המטען האלמנטרי. אין להתבלבל בין פאראדיי לבין פאראד, שהיא יחידת SI לקיבול. יחידות מידה על שם אישים
פסטיבל ניו יורק לפרסום

פסטיבל ניו-יורק (New York Festivals) נוסד בשנת 1957. במהלכו מוענקים פרסים בתחום השיווק. הפסטיבל מחולק לחמש תחרויות בינלאומיות מרכזיות שבהן נבחר קמפיין פרסום מצטיין, במקביל לציונים לשבח והוקרה לקמפיינים נוספים בתחומים שונים. תחרות פרסום בכל אמצעי המדיה תחרות הפרסום החדשני תחרות לשידור ופרומואים ברדיו תחרות לשידור ופרומואים בטלוויזיה תחרות לסרטי קולנוע וְוידאו תחרות לתחום איכות הסביבה (AME) הפסטיבל שומר על קשרים עם נציגויות ב-65 מדינות. נציגויות אלה עוזרות למארגני הפסטיבל למצוא את העבודות הטובות ביותר בתחום בו נערכת התחרות. תחרות הפרסום מהווה את תחרות הדגל של הפסטיבל, המזכּה את הקמפיין הפרסומי הטוב ביותר בכל ערוצי המדיה (טלוויזיה, רדיו, דפוס, שטח, קולנוע, אינטראקטיב, עיצוב, מדיה מעורבת). בשנת 2008 התקבלו עבודות מ-71 מדינות ברחבי העולם, עלייה של 23% מהשנה הקודמת. הפרסים הם מדליית זהב, כסף וארד, במקביל להכרזה על עבודות ראויות לשבח. הפסטיבל היה מהראשונים להכיר בעבודות פרסום אינטראקטיביות במדיה הדיגיטלית במסגרת תחרות הפרסום החדשני כבר בשנת 1992. פרק זה טעון עדכון. אנא תרמו לוויקיפדיה ועזרו לעדכן אותו. ייתכן שתמצאו פירוט בדף השיחה. 2008 - BBDO 2008 - Projector Inc. 2007 - Scholz & Friends 2006 - George Patterson Y&R 2005 - DDB אתר הפסטיבל מיכל תוסייה כהן, פרסומות ישראליות כובשות את פסטיבל הפרסום בניו יורק, באתר כלכליסט, 25 באפריל 2010 עופר וולפסון, תחרות הפרסום בניו-יורק: הישג נאה למשרדים הישראלים, באתר News1 מחלקה ראשונה, 6 במאי 2011 משה בנימין, פסטיבל ניו יורק לפרסום: כסף לליאו ברנט וארד למקאן תל אביב, באתר אייס, 14 במאי 2019 ברוח התקופה: קטגוריות חדשות בפסטיבל הפרסום בניו-יורק, באתר גלובס, 18 באוגוסט 2009
קרב בסיאטל

קרב בסיאטל (באנגלית: Battle in Seattle) הוא סרט קולנוע מסוגת דרמה משנת 2008. הסרט בוים על ידי סטיוארט טאונסנד. בסרט משחקים: מרטין הנדרסון, מישל רודריגז, שרליז ת'רון, וודי הרלסון, ג'ניפר קרפנטר, ריי ליוטה, ג'ושוע ג'קסון וצ'נינג טייטום. הסרט הוקרן לראשונה בפסטיבל הסרטים של סיאטל. הסרט מתרחש בסיאטל, וושינגטון. הסרט מתמקד בקבוצת מפגינים נגד ארגון הסחר העולמי ב-1999 במשך חמישה ימים. ההפגנה שמתחילה כרגועה הופכת לסוערת. "קרב בסיאטל", במסד הנתונים הקולנועיים IMDb (באנגלית) "קרב בסיאטל", באתר נטפליקס "קרב בסיאטל", באתר AllMovie (באנגלית) "קרב בסיאטל", באתר Rotten Tomatoes (באנגלית) "קרב בסיאטל", באתר Box Office Mojo (באנגלית) "קרב בסיאטל", באתר Metacritic (באנגלית) "קרב בסיאטל", במסד הנתונים הקולנועיים KinoPoisk (ברוסית) ערך זה הוא קצרמר בנושא קולנוע. אתם מוזמנים לתרום לוויקיפדיה ולהרחיב אותו.
קלינקס

קלינקס (באנגלית: Kleenex) הוא מותג אמריקאי של מגוון מוצרי היגיינה: ממחטות נייר, חיתולים, נייר טואלט, מגבונים לחים ועוד. קלינקס הוא סימן מסחר רשום של חברת קימברלי קלארק בארצות הברית, שמקורו במילה שהומצאה על ידי החברה ב-12 ביוני 1924. מוצרי קלינקס מיוצרים במעל ל-30 מדינות ונמכרים בלמעלה מ-170 מדינות. המותג קלינקס מוכר ברחבי העולם ומשמשים לעיתים כשם גנרי לממחטת נייר, בפרט בארצות הברית. החומר שממנו ממחטות קלינקס עשויות נקרא "צלו-כותנה" ("Cellucotton") ותוכנן על ידי חברת קימברלי-קלארק במהלך מלחמת העולם הראשונה, לשימוש בתור מסנן במסיכות גז. בשנת 1924 חברת קימברלי-קלארק הייתה לראשונה בעולם המערבי שייצרה ממחטות נייר לפנים (מאות שנים לפני כן כבר נעשה בממחטות נייר שימוש ביפן). עם השנים החליפה ממחטת הנייר את השימוש בממחטות בד. ממחטת נייר קימברלי קלארק מדיה וקבצים בנושא קלינקס בוויקישיתוף אתר האינטרנט הרשמי של קלינקס (בצרפתית) אתר האינטרנט הרשמי של קלינקס (באנגלית) קלינקס, ברשת החברתית אקס (טוויטר) האתר הראשי של קימברלי חוגלה פרופישונל (עברית)
המדבר הערבי

המדבר הערבי (בערבית: صحراء عربية) הוא מדבר גדול ששטחו כ-2,330,000 קמ"ר, הנמצא במזרח התיכון, קרוי על שם חצי האי ערב המהווה את רובו. בדרומו משתרע א-רובע אל-ח'אלי, ימת החולות הרציפה הגדולה בעולם. בשטח המדבר הערבי נמצאות המדינות: ירדן, כווית, איחוד האמירויות הערביות, קטר, בחריין, עיראק, ערב הסעודית, עומאן ותימן. בקיץ הטמפרטורה הממוצעת במדבר עומדת על כ-40–50 מעלות צלזיוס, ובחורף הטמפרטורה הממוצעת מגיעה לכ-5–15 מעלות צלזיוס ויכולה להגיע עד ל-0 מעלות. הלחות במדבר נמוכה מאוד ובחורף מגיעה ל-50% ובקיץ ל-15% בממוצע. כמויות הגשם במדבר הן 35 מ"מ. באזור ערב הסעודית שמהווה את עיקר שטח המדבר והמדבר מהווה את רוב שטחה, יותר קר בחורף (5 מעלות בממוצע) ובקיץ (בסביבות 29 מעלות) ויורדים יותר משקעים (80 מ"מ). בנוסף לערבים יש במדבר קבוצות אתניות שונות שבהן: אשורים, טורקמנים וכורדים. פרט לערבית מדברות קבוצות אתניות שונות בשפות נוספות ובהן: ארמנית, ארמית, כורדית. מדיה וקבצים בנושא המדבר הערבי בוויקישיתוף ערך זה הוא קצרמר בנושא מדבריות ובנושא גאוגרפיה של המזרח התיכון. אתם מוזמנים לתרום לוויקיפדיה ולהרחיב אותו.
הרבי מאן

הרברט ג'יי סולומון (באנגלית: Herbert Jay Solomon; ‏16 באפריל 1930 - 1 ביולי 2003) הידוע בשם הבמה הרבי מאן (Herbie Mann) היה חלילן ג'אז יהודי אמריקאי בולט בשנות ה-60 של המאה ה-20. עירב במוזיקת הג'אז שלו גם מוזיקה אתנית כולל מוזיקה לטינית ומזרח אירופית. מאן נולד להורים יהודים בברוקלין, ניו יורק, ובתיכון נכשל בשיעורי המוזיקה. הוא הופיע לראשונה בגיל 15. בשנות ה-50 עסק רבות במוזיקה ברזילאית, בסוף שנות ה-60 עבר לסגנונות הפאנק והנשמה ובאמצע שנות ה-70 הוציא להיטי דיסקו. מאן היה חלוץ בחיבור הג'אז למוזיקה עולמית. הוא הוסיף יסודות של מוזיקה אפריקאית לאחר סיור ביבשת, צירף נגן קונגאס ללהקתו והקליט את האלבום "פלאוטיסטה", ובו ג'אז אפרו קובאני. ב-1961 סייר בברזיל ובחזרו לארצות הברית הקליט עם אומנים ברזילאים כמו אנטוניו קרלוס ג'ובים והגיטריסט באדן פאואל. תקליטים אלה תרמו רבות להפצת הבוסה נובה, ומאן חזר פעמים רבות להקליט נושאים ברזילאיים. הוא הקליט רגאיי בלונדון ב-1974, מוזיקה מזרח תיכונית (ב-1966 ו-1967 עם עוד ודרבוקה), וכמו כן מוזיקה מזרח אירופאית. באמצע שנות ה-60 הוא צירף את צ'יק קוריאה הצעיר לנגן בלהקותיו, בטעם לטיני, ועבודתו עם אמן זה כונסה באוסף "כל המפגשים של הלהקה הלטינית". בסביבת שנת 1980 ניגן דואטים בניו יורק עם נגן הסארוד (כלי הודי) ואסאנט ראי. לאחר אלבום הלהיט שלו מ-1969 "Memphis Underground" הוא הוציא כמה אלבומים נוספים של ג'אז "רך" בשנות ה - 70, כך שהוא ספג ביקורת מאוהדי ג'אז טהור, אך התאפשר לו להיות פעיל בתקופה בה העניין בג'אז דעך. הוא ניגן עם הרבה מוזיקאי ג'אז ונשמה ידועים, ואיתם יצר קטעים שהעפילו למקומות גבוהים במצעדי הפזמונים. ב-1983 הקליט גרסה אינסטרומנטלית לשיר "נואיבה" של שלמה גרוניך. מאן הקים חברת תקליטים. בשנת 2003 הופיע בפעם האחרונה בפסטיבל הג'אז של ניו אורלינס. באותה השנה מת מאן ממחלת הסרטן. בסך הכל, הקליט כ-100 תקליטים. מדיה וקבצים בנושא הרבי מאן בוויקישיתוף אתר האינטרנט הרשמי של הרבי מאן הרבי מאן, במסד הנתונים הקולנועיים IMDb (באנגלית) הרבי מאן, באתר אפל מיוזיק (באנגלית) הרבי מאן, באתר ספוטיפיי הרבי מאן, באתר Last.fm (באנגלית) הרבי מאן, באתר AllMusic (באנגלית) הרבי מאן, באתר MusicBrainz (באנגלית) הרבי מאן, באתר Yandex.Music (ברוסית) הרבי מאן, באתר Discogs (באנגלית) הרבי מאן, באתר Songkick (באנגלית) קורות חיים ונתונים נוספים הרבי מאן, באתר "Find a Grave" (באנגלית)
מקדם איכות

מקדם האיכות או מקדם Q הוא פרמטר חסר ממדים המגדיר את מידת הריסון של מתנד הרמוני מרוסן. ככל שמקדם האיכות גדול יותר, המתנד מרוסן פחות ומתנודד במשך מחזורי תנודה רבים יותר. ניתן להגדיר את מקדם האיכות בשתי דרכים שקולות: תדירות התהודה של המתנד יחסית לרוחב הסרט שלו: Q = f r Δ f = ω r Δ ω {\displaystyle Q={\frac {f_{r}}{\Delta f}}={\frac {\omega _{r}}{\Delta \omega }}} היחס בין האנרגיה האגורה במתנד לשינוי באנרגיה זו במהלך מחזור אחד: Q = 2 π E Δ E {\displaystyle Q=2\pi {\frac {E}{\Delta E}}} המשוואה הדיפרנציאלית המתארת מתנד הרמוני היא מהצורה: d 2 x d t 2 + 2 ζ ω 0 d x d t + ω 0 2 x = 0 {\displaystyle {\frac {d^{2}x}{dt^{2}}}+2\zeta \omega _{0}{\frac {dx}{dt}}+\omega _{0}^{2}x=0} , כאשר ω 0 {\displaystyle \omega _{0}} תדירות התנודה העצמית של המתנד ו- ζ {\displaystyle \zeta } נקרא מקדם הריסון. מקדם Q של המתנד ההרמוני המתואר על ידי המשוואה תלוי רק במקדם הריסון והוא: Q = 1 2 ζ {\displaystyle Q={\frac {1}{2\zeta }}} . מקדמי Q גדולים מתאימים למערכות שבהן האנרגיה דועכת לאורך מחזורי תנודה רבים, משום שזמן הדעיכה האופייני של משרעת התנודות יחסית לתדירות התנודה העצמית גדול. במערכות כאלה משרעת התנודות בתהודה גדולה ורוחב הסרט קטן. מעגל תהודה חשמלי בעל מקדם Q גדול מתאים לשמש כמקלט משום שהוא מסנן מעביר פס סלקטיבי יחסית. מערכות בהן Q<0.5 נמצאות בריסון יתר ותגובת ההלם שלהן דועכת אקספוננציאלית. מערכות בהן Q>0.5 נמצאות בתת-ריסון ותגובת ההלם שלהן מתנודדת עם משרעת שדועכת אקספוננציאלית. גדלים אופייניים למקדם Q במערכות שונות: מערכת ריסון המונעת טריקת דלתות: Q = 0.5 {\displaystyle Q=0.5} גביש פיאזואלקטרי בשעון: Q = 10 4 {\displaystyle Q=10^{4}} שעון אטומי: Q = 10 13 {\displaystyle Q=10^{13}} מערכות אלקטרוניות: מקדם Q של מעגלי תהודה כדוגמת מעגל RLC מגדיר את טיב הסלקטיביות שלו כמסנן מעביר פס. מערכות מכניות: מתנדים מכניים כמו מסה המחוברת לקפיץ בהשפעת חיכוך עם האוויר. מערכות אופטיות: מקדם Q מתאר את זמן החיים הממוצע של פוטון במהוד, למשל בלייזר. מדיה וקבצים בנושא מקדם איכות בוויקישיתוף ערך זה הוא קצרמר בנושא טכנולוגיה. אתם מוזמנים לתרום לוויקיפדיה ולהרחיב אותו.
אגאי יחזקאל

אגאי יחזקאל (נולד ב-19 באפריל 1966) הוא תת-אלוף במילואים בצה"ל. בתפקידו האחרון שימש ראש חטיבת תכנון באגף התכנון. לפני כן כיהן כמפקד עוצבת הפלדה, וכקצין שריון ראשי. יחזקאל גדל בפתח תקווה ולמד בתיכון ברנר המקומי. ב-1984 התגייס לצה"ל ושובץ בחיל השריון בחטיבה 7. בשריון עבר יחזקאל הכשרה כלוחם וקורס מפקדי טנקים. בהמשך השלים קורס קצינים ושימש כמפקד מחלקת טנקים בגדוד 75. בתפקידיו הבאים שירת כקצין מבצעים של הגדוד ומפקד פלוגה בשנים 1987–1988. יחזקאל שירת כמפקד פלוגה וסגן מפקד גדוד בחטיבה 460, ועבר הכשרה בבסיס הצבא האמריקאי בפורט נוקס. ב-1995 הועלה לדרגת סא"ל ומונה למפקד גדוד עשת (גדוד 9) בעוצבת עקבות הברזל (חטיבה 401). ב-1998 מונה לסגן מפקד חטיבה 7, וב-1999 לראש זירת צפון בחטיבת המבצעים. בשנת 2000 קודם לדרגת אלוף-משנה ומונה למפקד חטיבת מילואים, חטיבה 4, במקביל עמד בראש המרכז לאימונים באש במל"י. בין השנים 2003 ל-2005 כיהן כמפקד חטיבה 188. ב-2006 מונה לראש מחלקת התכנון בחטיבת המבצעים של אגף המבצעים וב-2007 קודם לדרגת תת-אלוף ומונה למפקד עוצבת עידן (אוגדה 340) בפיקוד מרכז. ביולי 2008 התמנה לקצין שריון ראשי ובאפריל 2010 מונה למפקד עוצבת הפלדה, תפקיד בו כיהן עד מאי 2012. בתפקידו האחרון שימש ראש חטיבת התכנון באגף התכנון. בשנת 2019 הצטרף יחזקאל לפוליטיקה, כשמונה מטעמו של בני גנץ ומפלגת "חוסן לישראל" לאחראי על ההתנהלות התקציבית של רשימת "כחול לבן". בהמשך, לקראת הבחירות לכנסת ה-22, מונה למנכ"ל "כחול לבן". עם הקמת הממשלה במאי 2020, פורסם כי שכרו במהלך תקופת הבחירות עמד על כ-80 אלף שקלים בחודש. הוא התפטר מתפקידו בנובמבר 2020. בעקבות מלחמת חרבות ברזל מונה לראש מטה מנהלת תקומה. יחזקאל בוגר תואר ראשון בכלכלה מאוניברסיטת חיפה ומוסמך המכללה לביטחון לאומי. הוא נשוי ואב לשלושה. מדיה וקבצים בנושא אגאי יחזקאל בוויקישיתוף תא"ל אגאי יחזקאל, באתר יד לשריון שלמה פיוטרקובסקי, תא"ל אגאי יחזקאל מונה לקצין שריון ראשי, באתר ערוץ 7, 21 ביולי 2008 יותם קניספל, קצין שריון ראשי החדש: אתמקד בטיפול בלוחמי החיל ובשיפור המקצועיות, אתר זרוע היבשה, 22 ביולי 2008 אופיר ששון, "העלייה בהישגים ובאיכות הלוחמים מאפשרות לנו להעלות את הרף", ביבשה, גיליון 13, 26 באפריל 2010 אמיר בוחבוט‏, הרמטכ"ל הבא? מצעד תתי-האלופים המבטיחים בצה"ל, באתר וואלה, 16 בספטמבר 2012 חנן גרינברג, בצה"ל מתווכחים: איך לפעול קרקעית בלבנון?, באתר ynet, 2 בספטמבר 2009 מוטי בסוק, "אם לא נקבל את הכספים שאנחנו צריכים - ניאלץ לעצור את הצבא", באתר TheMarker‏, 11 במאי 2014 אנשיל פפר, סבב מינויים במטכ"ל: אגאי יחזקאל לחטיבת התכנון, רוני נומה למל"י, באתר הארץ, 27 ביוני 2011 טל שניידר, ‏מה יקבלו כל אחת מהמפלגות שהתאחדו? ההסכמים הפוליטיים נחשפים, באתר גלובס, 27 בפברואר 2019 יובל קרני, השכר המנופח של מקורבי גנץ, באתר ynet, 18 במאי 2020 טל שלו‏, מנכ"ל חוסן לישראל אגאי יחזקאל התפטר מתפקידו, באתר וואלה, 1 בנובמבר 2020
אנצפלופתיה

אנצפלופתיה הוא מונח הבא לתאר מחלה כלשהי התוקפת את המוח או פוגעת בתפקודו. המונח אנצפלופתיה אינו מתאר את המחלה עצמה, אלא תסמונת המשותפת למספר רב של תפקודים לקויים במוח, אשר יכולים להיגרם על ידי סיבות שונות, אשר יתוארו להלן. אנצפלופתיה ע"ש ורניקה‏- נוצרת כתוצאה ממחסור בתיאמין, לרוב כתוצאה מאלכוהוליזם: אנומליה מוחית זו מופיעה בדרך כלל כאשר יש מחסור פתאומי חמור בוויטמין b1, הנובע בין השאר משתייה מרובה של אלכוהול, הקאות חמורות או חסר כרוני אשר מחריף. התסמינים המוקדמים כוללים בלבול, דלקת גרון וראייה כפולה או תנועות עיניים אנומליות. לאחר מכן, כתוצאה מהיווצרות פערים בזיכרון, החולה עלול לבדות עובדות וחוויות אישיות שלא קרו. אם אין מטפלים באנצפלופתיה מסוג ורניקה התסמינים עלולים להחמיר ולהגיע לתרדמת ואף מוות. ברפואה, מדובר במצב חירום שיש לטפלו על ידי עירויים של ויטמין b1, ואולם במקרים מסוימים למרות הטיפול נוצר נזק מוחי תמידי. Mitochondrial encephalopathy (MELAS)‏- נוצרת כתוצאה מפגם מטבולי הנגרם כתוצאה מפגם גנטי של DNA מיטוכונדריאלי. MELAS היא סוג של דמנציה (שטיון) המתבטא בין היתר בהתקפים וכאבי ראש, וכן מחלות שריר המאופיינות בהצטברות של חומצה לקטית בדם (חמצת לקטית). כמו כן מאופיינת המחלה בהתקפי שיתוק זמניים, דמויי שבץ, וכאמור בדמנציה. מחלה זו תוקפת אנשים בגילאים שונים, כאשר מרבית הסימפטומים נצפים מתחת לגיל 20. Glycine encephalopathy אנצפלופתיה כבדית Hypoxic ischemic encephalopathy (Cerebral hypoxia)‏ Uremic encephalopathy Hashimoto's encephalopathy Lyme encephalopathy Toxic encephalopathy Toxic-Metabolic encephalopathy Transmissible spongiform encephalopathy Chronic traumatic encephalopathy . תסמונת סוסק הגדרה מאתר הרפואה הישראלי Infomed הגדרה מאתר הרפואה הישראלי Infomed ערך זה הוא קצרמר בנושא רפואה. אתם מוזמנים לתרום לוויקיפדיה ולהרחיב אותו.
מכלול רוטשילד

מכלול רוטשילד או כתב יד רוטשילד (באנגלית: Rothschild miscellany, מספרו הסידורי: MS. 180/51) הוא קובץ של כתבי יד מאוירים בעברית מהמאה ה-15, ובהם ספרי קודש וספרי חול יהודיים. הקובץ היה מצוי ברשות משפחת רוטשילד ונמסר בשנת 1957 למוזיאון ישראל בירושלים ומוצג בחלקו לציבור בספרייה הלאומית. הקובץ כולל בין השאר כתבי יד של ספרי התנ"ך, ספרות תורנית, סידורי תפילה ופיוטים לאירועים משפחתיים ומסורתיים, סך הכול כ-400 כתבי יד. בין כתבי היד האחרים בקובץ, ספרי היסטוריה, ספרי מוסר וספרי פילוסופיה, חלקם נכתבו במקור בעברית וחלקם מתורגמים. חברת "Facsimile Editions" מלונדון יצרה מהדורת פקסימיליה מהודרת בת 500 עותקים ממוספרים. למהדורה צורף כרך מאמרים אשר חוברו על ידי מומחים לכתבי-יד עתיקים. במהדורה זו כולל האוסף 948 עמודים, שמהם 816 מעוטרים. ההשערה היא כי כתבי היד בקובץ נכתבו על ידי כמה סופרים בעיר פרארה באיטליה בשנת 1470 לערך בהזמנת משה בן יקותיאל הכהן, המוזכר באחד מכתבי היד בשמו. הכתב בחיבורים יפה במיוחד ונכתב על קלף פקועה העשוי מעורות עדינים של עגלים בני-יומם. כתבי היד בקובץ נכתבו בתקופת הרנסאנס, שבהּ אימצו היהודים את מנהג השליטים, בהם בין השאר בית מדיצ'י מפירנצה ומשפחת אסטה מפרארה, להוסיף איורים וציורים מהודרים לכתבי-יד קדומים בתהליך העתקתם. באותן שנים נהנו יהודי איטליה משגשוג כלכלי בזכות עסקי ההלוואות בזיכיון בלעדי כך שהיו ברשותם אמצעים לממן את ציורי האמנות המופיעים בחיבורי האוסף. בין 300 הציורים באוסף נמצאים מראות נוף עם פרספקטיבה מרחבית, כמקובל באמנות של אותה תקופה. אליהם נוספו ציורי דמויות מהמקרא, ודמויות אחרות המוזכרות בכתב היד העתיקים. הכל נעשה במטרה לתת חזות אסתטית ואמנותית לכתב-היד. בין השנים 1832–1855 היה הקובץ בבעלות שלמה דה-פרנטה מטריאסטה. כעבור שנים אחדות הוא נמכר למשפחת רוטשילד בפריז. בעת כיבוש צרפת על ידי הצבא הגרמני במלחמת העולם השנייה נגנב הקובץ. בשנת 1950 הוא הוצע למכירה פומבית בסכום של 5,000 דולר. פרופ' אלכסנדר מרכס, ספרן בית המדרש לרבנים באמריקה, זיהה את האוסף הגנוב, רכש אותו והשיב אותו לבית רוטשילד. ג'יימס דה רוטשילד שוכנע על ידי מרדכי נרקיס ממוזיאון ישראל כי כתב היד הוא בעל חשיבות לאומית, ותרמו למוזיאון. הקובץ כולל כתבי-יד אחדים המעוררים עניין בשל ייחודם: ספרי תנ"ך – תהלים, משלי ואיוב, הכוללים פירוש רש"י בשוליים וציורים. פיוטים – מאות פיוטים לאירועים משפחתיים ומסורתיים הגדה של פסח – עם פירושו של הרמב"ם ואיורים מיוחדים. סידור תפילה – כולל טעמי נגינות מסורתיים. תשבץ – לוח מנהגים לכל השנה, מהמאה ה-13. ספר המנהגים, לכל ימות השנה. ספר יוסיפון - ספר היסטוריה יהודית המבוסס בעיקר על חיבורו של יוסף בן מתתיהו הגדת רוטשילד Rothschild Miscellany. London, Facsimile Editions Limited, ISBN 0948223030 מדיה וקבצים בנושא מכלול רוטשילד בוויקישיתוף דף המכלול באתרה של חברת "Facsimile Editions" סריקת המכלול באתר הספרייה הלאומית מידע על מכלול רוטשילד בקטלוג הספרייה הלאומית מבחר איורים מהמכלול(הקישור אינו פעיל) – The Bridgeman Art Library, בקטגוריית היהדות (באנגלית) בנימין אליצור (עורך), תוכן כתב יד רוטשילד השנה הראשונה המופיעה בלוח השנה שבאוסף היא 1471, ומכאן שלא נכתב קודם לכן.
קרב דוגאלי

קרב דוגאלי התרחש ב-26 בינואר 1887 בין כוחות איטלקיים ואתיופיים בעיירה דוגאלי שליד מאסאווה, כיום באריתריאה. יום לפני קרב דוגאלי תקף ראס אלולה, מושל מארב מלאש, כח איטלקי שהיה מחופר בעיירה סחטי. מאות מאנשיו נטבחו מאש התותחים האיטלקיים והוא נאלץ להסיג את כוחותיו, בעוד רק 4 איטלקים נפצעו. ב-26 בינואר, הציב ראס אלולה מארב לגדוד של כ-500 חיילים איטלקים שנשלחו על מנת לתגבר את האיטלקים בסחטי. על אף שהאיטלקים נלחמו בגבורה בקרב דוגאלי, כמעט כל הגדוד הושמד למעט 80 חיילים שהצליחו לברוח. ההיסטוריון חגי ארליך מציין כי למרות הניצחון של האתיופים, האירוע גרם לאיטלקים לסכסך בין הקיסר יוהנס ליריבו מבית, מנליק מלך שוואה, ולעודד אותו למרוד בקיסר.. בתקופת המשטר המרקסיסטי הוקמה אנדרטה לציון 100 שנים לקרב ומנגיסטו היילה מריאם בעצמו הניח את אבן הפינה להקמת האנדרטה עם כוכב אדום בשדה הקרב. אחרי שאריתריאה קיבלה עצמאות האנדרטה הוסרה. פול הנץ מציין בדיפלומטיות: "כאשר עברתי את מקום שדה הקרב בשנת 1996, לא מצאתי עקבות לאנדרטה." ארליך מספק מידע נוסף: כאשר כוחות השעביה הצליחו להשיג שליטה על השטח בשנת 1989, ומצין ש: "מפקד בולט בשעביה, שעכשיו הוא שר בולט בממשלה האריתראית, שמח לפוצץ את האנדרטה שבנה מנגיסטו .". מעשה זה לא היה הגיוני מפני שאלולה עצמו היה תגרי והשעביה הייתה ברובה טיגראינית, והממשלה שקמה לאחר נפילת הדרג הורכבה מיסודות תגרים (וויאנה). משקיפים, כולל ארליך ואחרים, מייחסים זאת לראיית התגרים האריתריאים את מכלול היחסים שלהם עם אתיופיה. כיוון שאלולה נלחם למען האימפריה האתיופית ולא לתגרים עצמם, הוא מוצג כבוגד בצד האריתריאי של הגבול וגיבור בצד האתיופי. מדיה וקבצים בנושא קרב דוגאלי בוויקישיתוף .Haggai Erlich, Ras Alula and the Scramble for Africa (Lawrenceville: Red Sea Press, 1996), pp. 105f .Henze, Layers of Layers of Time: A History of Ethiopia (New York: Palgrave, 2000), p. 157 n.20. . Erlich, Ras Alula, p. xiii.
רבקה אבולעפיה

רבקה (פריימן) אבולעפיה (9 בדצמבר 1874, ורשה – 20 בפברואר 1961, תל אביב) הייתה ממייסדי שכונת אחוזת בית. רבקה פריימן נולדה בוורשה שבפולין לשפרה ויעקב פרץ פריימן. המשפחה עלתה לארץ ישראל בעלייה הראשונה, בשנת 1882. הוריה התיישבו בראשון לציון והם נמנים עם עשרת מייסדי המושבה. לקראת בגרותהּ הייתה רבקה בעלת השכלה רחבה בספרות ובהיסטוריה, ושלטה במספר שפות. במהלך לימודיה בבית הספר התיכון בראשון לציון, הכירה רבקה את שלמה אבולעפיה, שהיה מורה לצרפתית וערבית בבית הספר. בשנת 1892 הם נישאו, וב-1895 עברו להתגורר ביפו, שם המשיך שלמה לעבוד כמורה. ב-1907 הקימו את ביתם בשכונת נוה צדק, ששימש גם כבית ועד לאנשי תרבות יהודים מהשכונה. בהמשך השתכן בו, בעליית הגג, הסופר ש"י עגנון, בתקופת עלייתו לארץ, ושם כתב את סיפוריו "תמול שלשום" ו"עגונות". לרבקה ושלמה אבולעפיה נולדו ארבעה בנים וארבע בנות. הבכור בהם הוא רפאל אבולעפיה, איש ניל"י וגדוד נהגי הפרדות. בן נוסף הוא בוסתנאי (ידידיה) אבולעפיה, מראשוני המהנדסים בארץ ישראל ומסוללי כבישיה. ב-1909 הצטרף הזוג אבולעפיה לאגודת אחוזת בית, במטרה להקים בית בשכונה החדשה. אך שלמה חלה ונסע לרופא ידוע בביירות, שם נפטר בפברואר 1909, כחודשיים לפני הגרלת המגרשים בשכונה. בהגרלה זכתה רבקה האלמנה בחלקה מס' 2, אשר לימים הפכה לרחוב יהודה הלוי 20 בתל אביב. היא נשאה לבדה בנטל בניית הבית וגידול שמונת הילדים. בתקופה זו גם פיטרה את המשרת הערבי ששימש בביתם, אך אפשרה לו להשתמש בשם אבולעפיה, שלימים שימש לשם המאפייה הידועה שהקימה משפחתו בתל אביב, מאפיית אבולעפיה. אביה של רבקה, שחזר בינתיים לפולין, בעקבות הקשיים בארץ, הגיע לארץ לסייע לרבקה והציע לה לחזור איתו לוורשה, אך היא סירבה. היא התפרנסה מחנות לגלנטריה שפתחה ביפו, והמשיכה להתגורר בתל אביב. ב-1917, במהלך גירוש תל אביב על ידי הטורקים, עברה עם ילדיה לבית משפחתה בראשון לציון, ובסיום מלחמת העולם הראשונה חזרה לתל אביב. באמצע שנות העשרים מכרה אבולעפיה את ביתה, שהפך לבית דירות להשכרה. היא עברה לבית חדש ברחוב חובבי ציון, שם התגוררה עד מותה. רבקה אבולעפיה נפטרה בגיל 86 בביתה בתל אביב, ונקברה בבית הקברות טרומפלדור בעיר. מייסדי תל אביב מדיה וקבצים בנושא רבקה אבולעפיה בוויקישיתוף דוד תדהר (עורך), "רבקה אבולעפיה", באנציקלופדיה לחלוצי הישוב ובוניו, כרך ט (1958), עמ' 3269 רבקה (פרימן) אבולעפיה, באלבום המשפחות של עדת ראשון לציון שלמה ורבקה אבולעפיה, באתר משפחות מייסדי תל אביב על רבקה אבולעפיה ב"סיור בנווה צדק, תל אביב" רבקה אבולעפיה ז"ל, מעריב, 21 בפברואר 1961 רבקה אבולעפיה, ממייסדי תל־אביב – הובאה למנוחות, מעריב, 22 בפברואר 1961
פסטיבל רדינג ולידס

פסטיבל רדינג ולידס (באנגלית: Reading and Leeds Festival) הוא פסטיבל מוזיקלי שנתי, הנערך באנגליה בסוף השבוע האחרון של חודש אוגוסט, בערים רדינג ולידס באנגליה. בין השנים 1997 ל-2007 חברת קרלינג הייתה הספונסר הרשמי של הפסטיבל, וכתוצאה מכך הוא נקרא באותה תקופה "קרלינג ויקנד". את הפסטיבל מפיקה עד היום חברת Festival Republic. הפסטיבל החל את דרכו בשנת 1961. משנות ה-70 והלאה הוא מוקם באופן קבוע בעיר רדינג. בשנת 1999, בעקבות הפופולריות הגדולה שלו, פוצל הפסטיבל לשני אירועים המתקיימים בעיר רדינג ובעיר לידס, תוכני הפסטיבלים זהים אך ימי ההופעות שונים, כדי לאפשר הופעה של כל להקה בשניהם. באוגוסט 2024, בהופעה של לנה דל ריי בפסטיבל, המיקרופון שלה כבה באופן בלתי צפוי, מה שקטע את ההופעה שלה לפני הזמן. בעקבות זאת, הפסטיבל פרסם התנצלות בעקבות הטעות הטכנית, בה ציינו שהופעתה של דל ריי קוצרה בחמש דקות בשל שגיאה של צוות ההפקה. כמות המבקרים ב-2 הפסטיבלים הגיעה לכ-80,000 צופים בשנה בשנתיים האחרונות. בשנים האחרונות כל הכרטיסים נמכרו בתוך מספר שעות מרגע צאתם למכירה, מה שהופך את משימת קניית הכרטיסים לכמעט בלתי אפשרית. מדיה וקבצים בנושא פסטיבל רדינג ולידס בוויקישיתוף אתר האינטרנט הרשמי של פסטיבל רדינג ולידס (באנגלית) פסטיבל רדינג ולידס, ברשת החברתית אקס (טוויטר) פסטיבל רדינג ולידס, ברשת החברתית אינסטגרם פסטיבל רדינג פסטיבל לידס Ashley Iasimone, Reading & Leeds Festival Apologizes for Cutting Lana Del Rey’s Performance Short, Billboard, ‏2024-08-25
קנאביים

קנאביים (שם מדעי: Cannabaceae) היא משפחה של עצים, שיחים ותת-שיחים מכוסי זרע. המשפחה קרובה בוטנית למשפחת התותיים והורדניים וכמו כן שאר המשפחות המצויות בסדרת הורדנאים. המשפחה נכללה בעבר בסדרת Urticales, אולם לפי החלוקה המקובלת כיום (APG II) היא שייכת לורדנאים. במשפחה נכללים 11 סוגים וכ-170 מינים. שלושת הסוגים הבולטים הם: קנאביס - הסוג כולל שלושה מינים - קנאביס סאטיבה (Cannabis sativa), קנאביס אינדיקה (Cannabis indica) וקנאביס רודראליס (Cannabis ruderalis). זהו צמח חד-שנתי דו-ביתי וחד מיני. המינים סאטיבה ואינדיקה מכילים את החומר הפסיכואקטיבי THC ומייצרים מהם את הסמים מריחואנה, חשיש ועוד. הקנאביס מוגדר במדינות רבות כסם שייצורו, מכירתו וצריכתו בלתי חוקיים. לקנאביס סיבים חזקים במיוחד וניתן לגדלו בתנאים מינימליים כמעט בכל אקלים. הוא משמש לייצור מספר רב של מוצרים שונים כגון - שמן, חבלים, נייר, בדים, חומרי בנייה ואיטום, תוספי מזון ועוד. בשנים האחרונות פותחו כמה זנים המכילים כמות נמוכה במיוחד של THC שלא ניתן לייצר מהם סם. זנים אלה נקראים קנבוס או המפ ומותר לגדלם באיחוד האירופי ובקנדה. הקנבוס זהה לחלוטין במראהו לצמח הקנאביס סאטיבה. כשותנית - צמח מטפס. קיימים שלושה סוגים, חמישה מינים ולמעלה מ-20 זנים. הכשותנית משמשת כמרכיב חשוב בייצור בירה. מַיִשׁ (Celtis) - עץ. בסוג זה כמאה מינים. המין מיש דרומי גדל בר בצפון הארץ. שדה קנבוס לשימוש תעשייתי בצרפת צמח הכשותנית מיש דרומי (Celtis australis) קנאביים, באתר ITIS (באנגלית) קנאביים, באתר NCBI (באנגלית) קנאביים, באתר האנציקלופדיה של החיים (באנגלית) קנאביים, באתר Tropicos (באנגלית) קנאביים, באתר GBIF (באנגלית) קנאביים, באתר IPNI (באנגלית) קנאביים, באתר אנציקלופדיה בריטניקה (באנגלית)
גלובין

גְלוֹבִּין הוא מבנה חלבוני שלישוני המכיל קבוצת "הם" שנושאת אטום ברזל שנקשר לחמצן ולפחמן דו-חמצני. אולם, לא כל חלבון המכיל קבוצה זו מכיל גם מבנה של גלובין; קבוצת ה-"הם" שבחלבונים מיטוכונדריאליים אינה קשורה לגלובין. חלבונים המכילים גלובין מזרזים את הליך הנשימה ברמת האיבר, הרקמה והתא. בגוף האדם ישנם כמה חלבוני גלובין שונים: מיוגלובין – חלבון בעל מבנה גלובין אחד שנושא ואוגר חמצן ופחמן דו-חמצני בשרירים, נוירוגלובין, ציטוגלובין וסוגים שונים של המוגלובין – חלבון בעל ארבעה מבנים גלוביניים שנושא חמצן ופחמן דו-חמצני בדם. ההמוגלובינים מורכבים משני גלובינים מסוג אלפא ושניים מסוג ביתא. ההבדל בין ההמוגלובינים השונים נובע מההבדלים בין גלוביני הביתא. יש גלובין ביתא רגיל, גלובין ביתא של עובר שנקשר לחמצן חזק יותר מאשר הגלובינים שבדם האם וגלובין ביתא נוסף שנמצא במיעוט בדם (אחוזים בודדים מחלבוני ההמוגלובין בדם האדם) שמיוחד להיקשרות למעט הפחמן חד-חמצני שבגוף מייצר או נושם ומקבע חומר זה אליו כדי שלא יפריע לפעילות כלל הגוף. סוג נוסף של גלובינים מצוי בצמחים. מדיה וקבצים בנושא גלובין בוויקישיתוף